ଟି୨୦ ବିଶ୍ୱକପ୍‌ ପାଇଁ ଦଳ ଘୋଷଣା କଲା ଇଂଲଣ୍ଡ
ଳଣ୍ଡନ,୨।୯: ଚଳିତ ବର୍ଷ ହେବାକୁ ଥିବା ଟି୨୦ ବିଶ୍ୱକପ୍ ଲାଗି ଇଂଲଣ୍ଡ ପକ୍ଷରୁ ୧୫ ସଦସ୍ୟ ବିଶିଷ୍ଟ ଟିମ୍ ଘୋଷଣା କରାଯାଇଛି। ସେଥିରୁ ୩ ଖେଳାଳିଙ୍କୁ ରିଜର୍ଭ ରଖାଯାଇଛି। ଦଳରେ ଜେସନ ରୟଙ୍କ ସହ ଦ୍ରୁତ ବୋଲର୍ ଜୋଫ୍ରା ଆର୍ଚରଙ୍କୁ ସ୍ଥାନ ମିଳିନାହିଁ, ଯାହାକି ଅନେକଙ୍କୁ ଚକିତ କରିଛି।

ଅକ୍ଟୋବର ୧୬ରୁ ଟି୨୦ ବିଶ୍ୱକପ୍ ଖେଳାଯିବ। ୨୯ ଦିନ ଯାଏ ଏହି ଟୁର୍ନାମେଣ୍ଟ ଚାଲିବାକୁ ଥିବା ବେଳେ ଫାଇନାଲ ମୁକାବିଲା ନଭେମ୍ବର ୧୩ରେ ଖେଳାଯିବ। ପ୍ରଶଂସକମାନେ ଏହି ଟୁର୍ନାମେଣ୍ଟକୁ ଅପେକ୍ଷା କରି ରହିଛନ୍ତି। ଇଂଲଣ୍ଡ ଟିମ୍ ବିଷୟରେ କଥା ହେଲେ, ବିଶ୍ୱକପ୍ ପୂର୍ବରୁ ଦଳ ଅଷ୍ଟ୍ରେଲିଆ ବିପକ୍ଷରେ ଟି୨୦ ସିରିଜ ଖେଳିବ

ଟି-୨୦ ବିଶ୍ୱକପ୍ ଏବଂ ଅଷ୍ଟ୍ରେଲିଆ ସିରିଜ ଲାଗି ଇଂଲଣ୍ଡ ଦଳ:  
ଜୋସ ବଟଲର(ଅଧିନାୟକ), ମୋଏନ ଅଲି, ଜୋନାଥନ ବେୟାରଷ୍ଟୋ, ହ୍ୟାରି ବ୍ରୁକ୍, ସାମ୍ କୁରାନ୍, କ୍ରିସ ଜୋର୍ଡାନ, ଲିଆମ ଲିଭିଙ୍ଗଷ୍ଟୋନ, ଡେଭିଡ ମଲାନ, ଆଦିଲ ରସିଦ, ଫିଲ୍ମ ସଲ୍ଟ, ବେନ ଷ୍ଟୋକ୍ସ  
ରିଜର୍ଭ ଖେଳାଳି: ଟାଇମାଲ ମିଲ୍ସ, ଲିଆମ ଡସନ, ରିଚାର୍ଡ ଗ୍ଲାସନ